钦定古今图书集成/明伦汇编/氏族典/第578卷 > 《凌迪知万姓统谱》 > 曹丘生
## 钦定古今图书集成/明伦汇编/氏族典/第578卷 > 《凌迪知万姓统谱》 > 曹丘生

按《史记季布传》：“楚人曹丘生，辩士，数招权，顾金钱，与
窦长君善。季布闻之，寄书谏窦长君曰：‘吾闻曹丘生
非长者，勿与通。及曹丘归，欲将书请季布。窦长君曰：
‘季将军不说足下，足下勿往’。固请书，遂行。使人先发
书，季布果大怒，待曹丘。曹丘至，即揖季布曰：‘楚人谚
曰：‘得黄金百斤，不如季布一诺’。足下何以得此声于
梁楚间哉？且仆楚人，足下亦楚人也。仆游扬足下之
名于天下，顾不重耶？何足下距仆之深也’’。”季布乃大
说，引入。留数月，为上客，厚送之。季布名所以益闻者，
曹丘扬之也。

金